Komora blukolombo

La Komora blukolombo (Alectroenas sganzini, konata ankaŭ kiel Komora blua fruktokolombo) estas  mezgranda kolombo, tio estas birdo de la familio de Kolombedoj, kaj genro Alectroenas de kolomboj de insuloj en la okcidento de la Hinda Oceano. Ĝi estas endemia de Komoroj kaj de koralaj insuloj Sejŝeloj. Ĝi estas taksita kiel specio preskaŭ minacata.

 Aspekto 
La Komora blukolombo mezuras proksimume 27 centimetrojn longa. La masklo pezas de 134 ĝis 158 g, kaj la ino pezas proksimume 117 gramoj. Ĝi havas arĝentecgrizajn kapon, kolon kaj supran bruston. La kolplumoj estas arĝentecblankaj, kaj estas tre longaj kaj profunde dividitaj. La beko estas verdeta aŭ flavecgriza, kaj havas palflavan aŭ verdete blankan pinton. Ĝi havas nigrajn malsuprajn partojn. La malsupra parto de la brusto estas brile violblua, kaj la ventro kaj flankoj estas pli verdecbluaj.

 Distribuado kaj habitato 
La Komora blua kolombo estas endemia de la Komoroj kaj la koralaj Sejŝeloj. Ties natura vivmedio estas subtropikaj kaj tropikaj humidaj arbaroj de malaltaj teroj, subtropikaj kaj tropikaj manglarbaroj kaj subtropikaj kaj tropikaj humidaj montararbaroj. BirdLife International (2017). "Alectroenas sganzini". IUCN Red List of Threatened Species. 2017: e.T22691594A118620252. doi:10.2305/IUCN.UK.2017-3.RLTS.T22691594A118620252.en. Alirita la 12an de Novembro 2021.  Ĝi troviĝas ĉe altecoj intervalantaj de 500 ĝis 1 500 m super marnivelo.

Kutimaro
La Komora blua kolombo foje estas soleca, sed povas ĉeesti en grupoj de ĝis 15 individuoj. Tiuj ofte flugas proksimume 10 m super la akvo inter insuloj en la Aldabra grupo, farante regulajn vojaĝojn en unu direkto en la matenoj kaj reen denove en la vesperoj. Ilia flugo estas rapida, intermetita de flugilfrapoj. Ili havas kutimon sidiĝi alte en arbo en plena suno kaj levi unu flugilon por elmontri ĝin al la suno. Ili estas arbaremaj, fruktomanĝantaj birdoj kiuj ŝajne evitas surteriĝon surgrunde; tamen, malgrandaj ŝtonoj trovitaj en ilia stomako ŝajne indikas, ke ili foje descendas al la tero.

Referencoj

 Eksteraj ligiloj 

Kategorio:Afrotropisa faŭno
Kategorio:Birdoj de Afriko
Kategorio:Kolombedoj